b"\n_START_ARTICLE_\nPedro de Alc\xc3\xa1ntara T\xc3\xa9llez-Gir\xc3\xb3n y Pimentel\n_START_SECTION_\nBiografia\n_START_PARAGRAPH_\nFill petit de Pedro de Alc\xc3\xa1ntara T\xc3\xa9llez-Gir\xc3\xb3n, IX duc d'Osuna i Mar\xc3\xada Josefa Pimentel y T\xc3\xa9llez-Gir\xc3\xb3n, tots dos importants mecenes de les arts i les lletres espanyoles de l'\xc3\xa8poca. Francisco de Goya els va fer de la fam\xc3\xadlia el retrat Els ducs d'Osuna i els seus fills que es troba al Museu del Prado._NEWLINE_Sota les ordres del duc del Parque, va estar lluitant a Salamanca al comandament d'una divisi\xc3\xb3 de cavalleria durant les batalles de Tamames (1809), i Alba de Tormes (1809) i, m\xc3\xa9s tard, sota les ordres de Manuel la Pe\xc3\xb1a en la batalla de Chiclana (1811)._NEWLINE_El 30 d'octubre de 1812, en plena Guerra del franc\xc3\xa8s, va ser enviat per les Corts de Cadis a arrestar al general Francisco Ballesteros, cap del 4t Ex\xc3\xa8rcit, qui, a principis d'aquest mes, havia cridat a la rebel\xc2\xb7li\xc3\xb3 en protesta pel nomenament de Wellington com general\xc3\xadssim de l'Ex\xc3\xa8rcit d'Espanya._NEWLINE_En setembre de 1813, al comandament d'una divisi\xc3\xb3 del III Ex\xc3\xa8rcit, arrib\xc3\xa0 per a participar en el setge de Pamplona. A principis de 1814, ja estava al comandament d'aquest mateix ex\xc3\xa8rcit, amb 21.000 efectius, i en abril d'aquell any creuaren els Pirineus per a ocupar Pau."